Pres. Bush: Largimi i disa trupave britanike nga Iraku - përparim
Kryeministri britanik Toni Bler tha se Britania do të tërheqë 1 mijë e 600 trupa nga Iraku gjatë muajve të ardhshëm
Gjatë një udhëtimi brenda vendit me Presidentin Bush, zëdhënësi i Shtëpisë së Bardhë Toni Snou tha se forcat britanike në Irakun e jugut kanë bërë përparim të ndjeshëm në kuptimin që u kanë dhënë trupave irakiane role komanduese. Ai tha se ky është ai lloj përparimi që Presidenti Bush do të dëshironte të shihte edhe në pjesë të tjera të Irakut. Zoti Snou tha gjithashtu se nuk bëhej fjalë për t’i kërkuar Britanisë që të transferojë në Bagdat një pjesë të trupave të saj për të ndihmuar në zbatimin e planit të ri të sigurisë, i cili ka të bëjë me dërgimin e më shumë se 21 mijë trupave amerikane shtesë në Irak. Ai tha se prej kohësh ka patur një “ndarje detyrash” mes forcave britanike që drejtojnë koalicionin në Irakun e jugut dhe trupave amerikane që kanë komandën në pjesën tjetër të vendit. Në Pentagon, zëdhënësi Brajën Uitman tha se tërheqja e 22 përqind të trupave britanike nga Iraku ishte koordinuar me komandantët ushtarakë në Bagdat. Ai tha se kjo pasqyron gjendjan relativisht të sigurt brenda dhe rreth Basrës, qyteti kryesor iIrakut të jugut. ",- tha ai. Zoti Uitman tha se pakësimi i trupave britanike nuk lidhet me shtimin e forcave amerikane në Bagdat, gjë e cila, tha ai, synon të krijojë një nivel të tillë sigurie që forcat e atjeshme irakiane të luajnë një rol më të madh ashtu si në zonën e Basrës. Zëdhënësi i Pentagonit tha gjithashtu se Britania do të vazhdojë të ketë një prani mjaft të madhe në Irak dhe do të vazhdojë stërvitjen e trupave irakiane, do të ndihmojë në sigurimin e kufirit me Iranin dhe do të mbrojë linjat e furnizimit të koalicionit. Ai tha disa herë, se secili pjestar i koalicionit i merr vetë vendimet për nivelin dhe misionin e trupave.//lk